Genka selle aasta Hip-Hop festivalist: eks ta on kõvasti keerulisem meile kõigile
Tänavune Eesti Hip-Hop festival toimub suisa kolmel päeval järjest 13., 14. ja 15. august. Festivali põhipäevad on 14. ja 15. august, kus astuvad üles kõik rahva suured lemmikud, näiteks 5miinust, villemdrillem, reket, tommy cash jpt.
Henry Kõrvitsa ehk Genka sõnul on olnud tänavune festivali korraldamine kõvasti keerulisem. "Oleme uues olukorras, aga kokkuvõttes on kõik sujunud. Oleme tihedas ühenduses nii Terviseameti, Elva linnavalitsuse kui ka kohaliku politseiga. Kõik on meie ettevalmistused igati heaks kiitnud," rääkis Genka.
Festivalile minnes on kohustuslik kaasa võtta mask, mida saaks vajaduse korral kasutada. "Kui maski ei ole, saab kohapealt osta," ütles Genka. Samuti on festivalil olemas desinfitseerimisvahendid, ning kõiki külastajaid kraaditakse enne festivalile sisenemist.
Festivalile oodatakse täpselt nii palju külastajaid, kui palju on ettekirjutustega lubatud, ehk siis 40% vähem kui muidu.
Ükski artistidest oma esinemist koroonaviiruse leviku tõttu tühistanud pole.